text: Overvågning virkede ikke i værtshusgade
  17 april 2014 kl. 13.45
  Skolegade i Esbjerg er ikke blevet videoovervåget i over et år. Samtidig har byen det højeste antal af voldsanmeldelser. Det skriver Jydske Vestkysten.
  Det har været svært for politiet i Esbjerg at dokumentere vold i nattelivet i 2013. Overvågningssystemet har nemlig været nede i over et år, skriver Jydske Vestkysten torsdag. I samme periode har byen haft et højere antal af voldsanmeldelser end andre kommuner.
  Ifølge politikommissær Tage Jehn har overvågningen manglet så længe, fordi der skulle findes en nu udbyder til at stå for en server til overvågningsoptagelserne.
  - Det er ret beklageligt, at vi har måttet undvære et vigtigt redskab i så lang en periode, siger Tage Jehn til Jydske Vestkysten, og understreger, at politiet har arbejdet på at finde en løsning.
  Overvågningen er nu oppe at køre igen.
  